b'\n_START_ARTICLE_\nB\xc3\xa9ziers\n_START_SECTION_\nGeografija\n_START_PARAGRAPH_\nMesto se nahaja v pokrajini Languedoc 10 km stran od sredozemske obale na manj\xc5\xa1em gri\xc4\x8du nad reko Orb, katero na tem delu z akveduktom premosti vodni kanal Canal du Midi.\n_START_SECTION_\nZgodovina\n_START_PARAGRAPH_\nOzemlje B\xc3\xa9ziersa je bilo poseljeno \xc5\xbee v neolitiku. Rimska naselbina Colonia Julia Baeterrae Septimanorum je bila ustanovljena kot kolonija za veterane v letu 36/35 pred Kristusom. Mesto je bilo obdano z obzidjem v 3. stoletju. Od 720 do 752 so ga imeli pod nadzorom Mavri._NEWLINE_Od 10. do 12. stoletja je bil B\xc3\xa9ziers sredi\xc5\xa1\xc4\x8de viskontov, kateri so vladali ve\xc4\x8dini obalne ravnine okoli mesta vklju\xc4\x8dno s sosednjim mestom Agde, prav tako so nadzorovali glavno pot med vzhodom in zahodom Languedoca z dvema klju\xc4\x8dnima mostovoma \xc4\x8dez reko Orb pri B\xc3\xa9ziersu in reko H\xc3\xa9rault pri Saint-Thib\xc3\xa9ryju._NEWLINE_V \xc4\x8dasu kri\xc5\xbearskih vojn je bilo mesto mo\xc4\x8dno katarsko opori\xc5\xa1\xc4\x8de, popolnoma opusto\xc5\xa1eno v letu 1209. Obnova mesta se je vlekla vse do 15. stoletja._NEWLINE_Po dr\xc5\xbeavnem udaru Napoleona III. v letu 1851 je sledila represija, v kateri je vojska streljala na republikanske protestnike v samem mestu, jih obsodila na smrt ali deportirala v Gvajano.'